open-index/open-wikipedia-markdown huggingface dataset:
Magda Paveleková

**Magda Paveleková**, rod. **Lörinczová** (* 7. jún 1931, Levice – † 20. júl 2015, Dunajská Lužná) bola slovenská herečka a zabávačka.

## Životopis
Študovala na Gymnáziu Andreja Vrábla v Leviciach a na evanjelickom gymnáziu v západomaďarskom mestečku Kysak pri rakúskych hraniciach. V roku 1956 ukončila bratislavské konzervatórium, kde študovala hru na klavír. Ešte počas stredoškolského štúdia sa stala zakladajúcou členkou Krajského divadla v Nitre (dnešné Divadlo Andreja Bagara (DAB)). Po 17 rokoch odišla z Nitry do Bratislavy, kde spočiatku hrala v Tatra kabarete, neskôr na Novej scéne, kde pôsobila až do odchodu do dôchodku. Účinkovala v 12 filmoch, 205 inscenáciách, v dabingu, bola protagonistkou televízneho seriálu o nadváhe Tak už dosť a seriálu Miazgovci a predstavila sa takmer v 60 zábavných reláciách v rozhlase a v televízii. Účinkovala tiež v relácii Inkognito. Napísala umeleckú autobiografiu, ktorá vyšla pod názvom Spomienky starej herečky (2001).

Podľa vlastných slov bola potomkom šľachtického rodu Koháriovcov. Jej príslušnosť k šľachte a najmä k dávno vymretému rodu Koháriovcov však bola spochybnená Občianskym združením potomkov šľachticov Slovenska Nobilitas Carpathiae.

## Filmografia

#### Film
* 1967: Drak sa vracia
* 1968: Vánoce s Alžbětou (*žena*)
* 1969: Sladké hry minulého leta (*ena z baru*)
* 1973: Očovské pastorále
* 1975: Pacho, hybský zbojník
* 1976: Stratená dolina (*Driemková*)
* 1977: Bludička (*Mikeschová*)
* 1977: Zlatá réva (*Vrúbiková*)
* 1979: A pobežím až na kraj sveta (*Malatincová*)
* 1980: Toto leto doma (*Dubnianská*)
* 1987: Začiatok sezóny (*tetka Novotech*)
* 1995: … kone na betóne (*tetka Verešpejka*)

#### Televízia

* 1999: Bonzáčik (moderovanie)
* 2003: Inkognito

* 2008: Áno, miláčik! (*Magdaléna*) (TV seriál)

## Divadelná tvorba
* Muzikál Mníšky

## Dabing
* 1969: Miazgovci (*Paula*)
* 1989: Tom a Jerry (*domáca pani*)

## Ocenenia
* 1982: Cena za herecký výkon
* 1982: titul Zaslúžilá umelkyňa 
* 1996: platinová doska a dve zlaté dosky (Dežo neblázni, Ilona nezblázni, Gejza neblázni)
* 2007: Kvet Talia
* 2013: Sieň slávy OTO

## Referencie

## Externé odkazy
* 
* 

Kategória:Slovenské dabingové herečky
Kategória:Slovenské divadelné herečky
Kategória:Slovenské filmové herečky
Kategória:Slovenské herečky divadelných muzikálov
Kategória:Slovenské rozhlasové herečky
Kategória:Slovenské televízne herečky
Kategória:Slovenskí televízni moderátori
Kategória:Slovenskí humoristi
Kategória:Členovia Divadla Andreja Bagara
Kategória:Tatra revue
Kategória:Nová scéna
Kategória:Laureáti Pribinovho kríža II. triedy
Kategória:Osobnosti z Levíc
Adžanta (sídlo)

**Adžanta** (po anglicky *Ajanta*) je neveľká dedina na západnom okraji Dekanskej plošiny v Indii (asi  od  mesta Aurangábád v štáte Maháraštra). V jej blízkosti sa nachádza sústava jaskynných skalných chrámov, ktoré predstavujú jednu z vrcholných pamiatok staroindickej kultúry. Jaskynné chrámy ležia v hlbokej kaňonovitej doline so skalnými stenami, vytvorenej erozívnou činnosťou potoka živeného monzúnovými lejakmi v lávových pokryvoch Dekanskej plošiny.

V masívnej skale steny kaňonu, vo výške 40 nad dnom, vytesali desiatky generácií staroindických umelcov v priebehu storočí (1. storočie pred Kr.7. storočie) 30 chrámových, resp. kláštorných celkov, slúžiacich budhizmu. Napriek dlhému obdobiu, v priebehu ktorého vznikali, majú jednotné poňatie v základných architektonických prvkoch i vo vnútornej výzdobe. Vyznačujú sa bohatou plastickou výzdobou a nástennými maľbami freskami, svojráznou kresbou, farebnou kompozíciou i motívmi. Ich účinnosť zvyšujú ešte svetelné efekty, podmienené vhodnou orientáciou a členením čelných stien chrámov. Vďaka suchej klíme si fresky zachovali dosiaľ mimoriadnu sviežosť farieb.
Značná časť z nich je poškodená mechanicky.

Vedúcim motívom fresiek najmä staršieho obdobia sú scény zo života Budhu. Mladšie nástenné maľby sú prevažne ornamentálne s motívmi rastlinnými (lotos), ľudskými a zvieracími skupinami (opice, slony, pávy).

S ústupom budhizmu v Indii (7. storočie) strácali tieto chrámy svoju funkciu a upadli do zabudnutia. Vstupy ukryla džungľa. Až v minulom storočí ich náhodne objavil istý anglický dôstojník pri vojenskom prieskume.

Komplex jaskynných chrámov bol v roku 1983 zapísaný na zoznam svetového dedičstva UNESCO.

## Referencie

## Pozri aj
* Lokality Svetového dedičstva v Ázii

## Iné projekty

## Externé odkazy
* india-picture.net  – Obrázky z Ajanty z india-picture.net

Kategória:Sídla v Indii
Kategória:Lokality Svetového dedičstva v Indii
Kategória:Budhistické pútnické miesta
Kategória:Budhistické umenie
Kategória:Maháraštra
Martin Hollý (1904)

**Martin Hollý st.** (* 8. jún 1904, Moravské  Lieskové – † 1. október 1965, Žilina) bol slovenský herec a divadelný režisér. 

## Filmografia (herecká)
 
* 1935: Jánošík
* 1957: Zemianska  česť
* 1960: Na pochode sa vždy nespieva
* 1961: Bratia (Pinkas)
* 1962: Havrania cesta (Jolanin  otec)
* 1963: Trio Angelos (riaditeľ cirkusu)
* 1965: Námestie svätej Alžbety (Helder)
* 1965: Obchod na  korze (Kuchár) 

Kategória:Slovenskí filmoví herci
Kategória:Slovenskí divadelní herci
Kategória:Slovenskí divadelní režiséri
Kategória:Slovenské komorné divadlo
Kategória:Osobnosti z Moravského Lieskového
Alojz Kramár

**Alojz Kramár** (* 25. máj 1916, Rybany – † 12. február 1985, Bratislava) bol slovenský herec.

## Filmografia
* 1948: Vlčie diery
* 1950: Kozie mlieko
* 1950: Priehrada
* 1952: Lazy sa pohli (Žgrliak)
* 1952: Mladé srdcia (Hanzo)
* 1953: V piatok trinásteho (vrchný Béla)
* 1956: Čert nespí 
* 1956: Čisté ruky
* 1957: Posledná bosorka (Valáček)
* 1957: **[[Zemianska česť]]** (Matiáš Bešeňovský)
* 1958: Dáždnik svätého Petra
* 1958: Posledný návrat
* 1959: Skaly a ľudia 
* 1960: **[[Jerguš Lapin]]** (riaditeľ továrne)
* 1961: Vždy možno začať (strýko)
* 1963: Výhybka (predseda ZO)
* 1965: Obchod na korze (Balko Báči)
* 1967: Rok na dedine (Svoreň)
* 1970: Naši pred bránami (Belačič)
* 1971: Zlozor (Jamrich)
* 1976: Pozor, ide Jozefína! (Grznár)
* 1982: Zázračný autobus

## Referencie


## Externé odkazy
* 
* 
*  kinobox
* Alojz Kramár na FDb.cz
* Alojz Kramár na Osobnosti.cz
* Alojz Kramár na sfd.sk 

Kategória:Slovenskí filmoví herci
Kategória:Slovenskí divadelní herci
Kategória:Osobnosti z Rybian
623 Chimaera

**623 Chimaera** je planétka s priemerom približne 45 km, ktorú objavil K. Lohnert 22. januára 1907.

## Iné projekty

## Externé odkazy

Kategória:Planétky 501 – 750
Kategória:Astronomické objekty objavené v roku 1907
624 Hektor

**624 Hektor** je planétka zo skupiny tzv. Trójanov obiehajúcich Slnko v libračnom bode L4 planéty Jupiter. Objavil ju August Kopff 10. februára 1907. 

Hektor obehne Slnko vo vzdialenosti asi 5,17 AU, čo je približne 774 miliónov kilometrov, za 11,76 roka. Rotačná perióda 6,92 hodín je odvodená z jeho svetelnej krivky. Ide o pomerne rýchlu rotáciu. Je to najväčšie teleso z Trójanov. Z variácií svetelnej krivky vyplýva, že objekt by mohol merať 300 × 150 km, a tvarom pravdepodobne pripomínať činku. Staršie predpoklady nevylučovali ani či blízku dvojplanétku. Tak ako väčšina Trójanov, aj Hektor je planétka typu D, a jeho spektrum vykazuje povrchovú vrstvu bohatú na uhlík.

V roku 2006 bol ďalekohľadom Keck II objavený mesiac tejto planétky, jediný známy mesiac Trójana. Má priemer 12 km a zatiaľ nedostal vlastné meno. Mesiac obehne planétku za tri dni v strednej vzdialenosti 600 km.

## Referencie


## Iné projekty

## Externé odkazy

Kategória:Planétky 501 – 750
Kategória:Trójania (planétky)
Kategória:Planétky typu D
Kategória:Planétky s mesiacmi
Kategória:Astronomické objekty objavené v roku 1907
Herbert Vollmann

**Herbert Vollmann** (* 1903, Altena, Nemecko – † 1999) bol nemecký spisovateľ.

## Dielo
* *Wahrheiten und Wisheiten in Sprichwörtern und Redensarten*, Stuttgart : Verl. der Stiftung Gralsbotschaft, 1984 
* Svět, jaký mohl být!, Stuttgart : Stiftung Gralsbotschaft, 1988 
* *Wissen für die Welt von morgen*,  Stuttgart : Stiftung Gralsbotschaft, 1988 
* *Apokalypse heute* česky Apokalypsa dnes, Stuttgart : Stiftung Gralsbotschaft, 1991 
* *Tor öffnet sich* česky Brána se otevírá, Stuttgart : Stiftung Gralsbotschaft, 1991 
* *Was dahinter steht...!* česky Co stojí za tím Stuttgart : Stiftung Gralsbotschaft, 1991

Kategória:Narodenia v 1903
Kategória:Úmrtia v 1999
Kategória:Nemeckí spisovatelia
Kategória:Ezoterika
656 Beagle

**656 Beagle** je planétka s priemerom približne 57 km, ktorú objavil August Kopff 22. januára 1908.

## Externé odkazy

Kategória:Planétky 501 – 750
Kategória:Astronomické objekty objavené v roku 1908
676 Melitta

**676 Melitta** je planétka s priemerom približne 82 km, ktorú objavil P. Melotte 16. januára 1909.

## Externé odkazy

Kategória:Planétky 501 – 750
Kategória:Astronomické objekty objavené v roku 1909
696 Leonora

**696 Leonora** je planétka s priemerom približne 79 km, ktorú objavil J. H. Metcalf 10. januára 1910.

## Externé odkazy

Kategória:Planétky 501 – 750
Kategória:Astronomické objekty objavené v roku 1910
704 Interamnia

**704 Interamnia** je planétka v hlavnom páse planétok. So svojimi rozmermi 385x337x163 km je to štvrtá najväčšia planétka v hlavnom páse.

## Iné projekty

## Externé odkazy

Kategória:Planétky 501 – 750
Kategória:Planétky hlavného pásma
Kategória:Astronomické objekty objavené v roku 1910
717 Wisibada

**717 Wisibada** je planétka s priemerom približne 36 km, ktorú objavil F. Kaiser 26. augusta 1911.

## Externé odkazy

Kategória:Planétky 501 – 750
Kategória:Astronomické objekty objavené v roku 1911
727 Nipponia

**727 Nipponia** je planétka s priemerom približne 37 km, ktorú objavil A. Massinger 11. februára 1912.

## Externé odkazy

Kategória:Planétky 501 – 750
Kategória:Astronomické objekty objavené v roku 1912
742 Edisona

**742 Edisona** je planétka s priemerom približne 46 km, ktorú objavil F. Kaiser 23. februára 1913.

## Externé odkazy

shrek

Kategória:Planétky 501 – 750
Kategória:Astronomické objekty objavené v roku 1913
748 Simeisa

**748 Simeisa** je planétka s priemerom približne 106 km, ktorú objavil Grigorij Nikolajevič Neujmin 14. marca 1913.

## Iné projekty

## Externé odkazy

Kategória:Planétky 501 – 750
Kategória:Astronomické objekty objavené v roku 1913
659 Nestor

**659 Nestor** je planétka s priemerom približne 115 km, ktorú objavil M. F. Wolf 23. marca 1908.

## Iné projekty

## Externé odkazy

Kategória:Planétky 501 – 750
Kategória:Trójania (planétky)
Kategória:Astronomické objekty objavené v roku 1908
FDD

**FDD** môže byť skratka pre:

* "floppy disk drive" (disketová jednotka)
* Foundation for the Defense of Democracies (Nadácia na obranu demokracií), neokonzervatívny think tank v USA
* National Council for the Defense of Democracy-Forces for the Defense of Democracy, vzbúrenecká skupina v Burundi
* angl. Feature Driven Development, metóda projektového manažmentu ako aj metóda vývoja softvéru
* angl. „Frequency division duplex“ (frekvenčný duplex)
* FreakaDaDisk, rumunský hip-hopový umelec, člen skupiny Parazitii
752 Sulamitis

**752 Sulamitis** je planétka s priemerom približne 65 km, ktorú objavil Grigorij Nikolajevič Neujmin 30. apríla 1913.

## Externé odkazy

Kategória:Planétky 751 – 1000
Kategória:Astronomické objekty objavené v roku 1913
754 Malabar

**754 Malabar** je planétka s priemerom približne 88 km, ktorú objavil August Kopff 22. augusta 1906.

## Iné projekty

## Externé odkazy

Kategória:Planétky 751 – 1000
Kategória:Astronomické objekty objavené v roku 1906
755 Quintilla

**755 Quintilla** je planétka s priemerom približne 41 km, ktorú objavil J. H. Metcalf 6. apríla 1908.

## Externé odkazy

Kategória:Planétky 751 – 1000
Kategória:Astronomické objekty objavené v roku 1908
785 Zwetana

**785 Zwetana** je planétka s priemerom približne 52 km, ktorú objavil A. Massinger 30. marca 1914.

## Externé odkazy

Kategória:Planétky 751 – 1000
Kategória:Astronomické objekty objavené v roku 1914
793 Arizona

**793 Arizona** je planétka s priemerom približne 30 km, ktorú objavil Percival Lowell 9. apríla 1907.

## Externé odkazy

Kategória:Planétky 751 – 1000
Kategória:Astronomické objekty objavené v roku 1907
799 Gudula

**799 Gudula** je planétka s priemerom približne 46 km, ktorú objavil K. Reinmuth 9. marca 1915.

## Externé odkazy

Kategória:Planétky 751 – 1000
Kategória:Astronomické objekty objavené v roku 1915
815 Coppelia

**815 Coppelia** je planétka s priemerom približne 24 km, ktorú objavil M. F. Wolf 2. februára 1916.

## Externé odkazy

Kategória:Planétky 751 – 1000
Kategória:Astronomické objekty objavené v roku 1916
854 Frostia

**854 Frostia** je planétka, ktorú objavil Sergej Ivanovič Beľavskij 3. apríla 1916.

## Externé odkazy

Kategória:Planétky 751 – 1000
Kategória:Astronomické objekty objavené v roku 1916
869 Mellena

**869 Mellena** je planétka s priemerom približne 20 km, ktorú objavil R. Schorr 9. mája 1917.

## Externé odkazy

Kategória:Planétky 751 – 1000
Kategória:Astronomické objekty objavené v roku 1917
892 Seeligeria

**892 Seeligeria** je planétka s priemerom približne 78 km, ktorú objavil Max Wolf 31. mája 1918.

## Externé odkazy

Kategória:Planétky 751 – 1000
Kategória:Astronomické objekty objavené v roku 1918
909 Ulla

**909 Ulla** je planétka s priemerom približne 120 km, ktorú objavil Karl Wilhelm Reinmuth 7. februára 1919.

## Iné projekty

## Externé odkazy

Kategória:Planétky 751 – 1000
Kategória:Astronomické objekty objavené v roku 1919
930 Westphalia

**930 Westphalia** je planétka s priemerom približne 39 km, ktorú objavil W. Baade 10. marca 1920.

## Externé odkazy

Kategória:Planétky 751 – 1000
Kategória:Astronomické objekty objavené v roku 1920
944 Hidalgo

thumb|left|Obežná dráha Hidalga.
**944 Hidalgo** je planétka, ktorá má najdlhšiu známu obežnú dobu (13,77 roka) spomedzi planétiek hlavného pásu.

## Iné projekty

## Externé odkazy

Kategória:Planétky 751 – 1000
Kategória:Planétky typu D
Kategória:Planétky hlavného pásma
Kategória:Astronomické objekty objavené v roku 1920
945 Barcelona

**945 Barcelona** je malá planéta obiehajúca okolo Slnka v páse asteroidov. Objavil ju 3. februára 1921 v Barcelone katalánsky astronóm Josep Comas i Solà (1868 – 1937) a pomenoval ju podľa mesta Barcelona (Španielsko), rodiska objaviteľa. Jej odhadovaný priemer je 25,5 km.

Tento objekt je pomenovaný po barcelonskej rodine približne 300 kamenných asteroidov, ktoré zdieľajú podobné spektrálne vlastnosti a orbitálne prvky; preto mohli vzniknúť z tej istej kolíznej udalosti. Všetci členovia majú relatívne vysoký sklon obežnej dráhy.

## Externé odkazy

Kategória:Planétky 751 – 1000
Kategória:Astronomické objekty objavené v roku 1921
947 Monterosa

**947 Monterosa** je planétka s priemerom približne 27 km, ktorú objavil A. Schwassmann 8. februára 1921.

## Externé odkazy

Kategória:Planétky 751 – 1000
Kategória:Astronomické objekty objavené v roku 1921
952 Caia

**952 Caia** je planétka s priemerom približne 84 km, ktorú objavil Grigorij Nikolajevič Neujmin 27. októbra 1916.

## Externé odkazy

Kategória:Planétky 751 – 1000
Kategória:Astronomické objekty objavené v roku 1916
951 Gaspra

**951 Gaspra** je planétka hlavného pásu, ktorú objavil Grigorij Nikolajevič Neujmin 30. júla 1916. Je pomenovaná podľa rovnomenného mesta na Ukrajine.

29. októbra 1991 preletela vo vzdialenosti 1600 km od Gaspry sonda Galileo. Išlo o vôbec prvý cielený blízky prelet umelého telesa okolo planétky v histórii. Z údajov získaných počas preletu vysvitlo, že planétka má nepravidelný tvar s rozmermi 18×10×9 km a dobu rotácie 7 h. Najväčší z asi 600 na nej pozorovaných kráterov má priemer 1,5 km. 

## Iné projekty

## Externé odkazy

Kategória:Planétky 751 – 1000
Gaspra
Kategória:Astronomické objekty objavené v roku 1916
973 Aralia

**973 Aralia** je planétka s priemerom približne 54 km, ktorú objavil K. Reinmuth 18. marca 1922.

## Externé odkazy

Kategória:Planétky 751 – 1000
Kategória:Astronomické objekty objavené v roku 1922
981 Martina

**981 Martina** je planétka s priemerom približne 31 km, ktorú objavil Sergej Ivanovič Beľavskij 23. septembra 1917.

## Externé odkazy

Kategória:Planétky 751 – 1000
Kategória:Astronomické objekty objavené v roku 1917
993 Moultona

**993 Moultona** je planétka s priemerom približne 58 km, ktorú objavil George Van Biesbroeck 12. januára 1923.

## Externé odkazy

Kategória:Planétky 751 – 1000
Kategória:Astronomické objekty objavené v roku 1923
999 Zachia

**(999) Zachia** je planétka, ktorú objavil Karl Reinmuth večer dňa 9. augusta 1923 na nemeckom observatóriu Heidelberg-Königstuhl. Je pomenovaná po Františkovi Xaverovi Zachovi.

## Okolnosti objavu
Planétka sa v čase objavu nachádzala v juhozápadnej časti súhvezdia Pegas (*Pegasus*), asi 5° JJZ od jasnej hviezdy \varepsilon Peg (Enif, +0,7 mag) a bola 22. planétkou objavenou v prvej polovici augusta 1923. Svedčí o tom aj jej predbežné označenie **1923 NW**, ktoré dostala krátko po objave.

V objavovej opozícii bola planétka z Heidelbergu pozorovaná iba počas jednej noci, keď bola získaná jedna jediná pozícia! Následne bola planétka pozorovaná až v roku 1930 (večer 24. februára a 2. marca, 2 pozície) a v roku 1943 (večer 4. apríla, 1 pozícia).

## Dráha
Planétka obieha okolo Slnka v strednej vzdialenosti 391 mil. km po stredne excentrickej dráhe s dobou obehu 4,22 roku (1541 dní). K Zemi sa približuje na minimálnu vzdialenosť 158 mil. kilometrov a jej veľkosť je odhadovaná na 24 km.

## Pomenovanie
Planétka je pomenovaná po astronómovi a matematikovi '''Františkovi Xaverovi Zachovi''' (1754 – 1832), riaditeľovi nemeckého observatória Seeberg a rodákovi z Bratislavy. Podľa Gaussových výpočtov
znovuobjavil planétku (1) Ceres, stratenú pre nedostatok pozorovaní z roku 1801.

## Pozri aj
* Zoznam planétok 751 – 1000

## Externé odkazy

Kategória:Planétky 751 – 1000
Kategória:Planétky hlavného pásma
Zachia
Kategória:Astronomické objekty objavené v roku 1923
Dvojplanétka

thumb|1999 KW4

**Dvojplanétka** (iné názvy: **dvojitá planétka**, **binárna planétka**) je systém dvoch planétok obiehajúcich okolo spoločného ťažiska, podobne ako je to pri dvojhviezdach alebo dvojplanétach. Niekedy sa ako "dvojplanétka" (angl. double asteroid) v užšom zmysle označuje len prípad, keď majú obe planétky približne rovnakú veľkosť, ostatné prípady sú potom "binárna planétka" v užšom zmysle (angl. binary asteroid).

Prvým objaveným systémom tohto typu bola 243 Ida. Medzi dvojplanétky v užšom zmysle patria napríklad 69230 Hermes a 90 Antiope. Binárne planétky v užšom zmysle majú malé satelity nazývané "mesiačik", sú častejšie ako dvojplanétky v užšom zmysle a sú to napr.  22 Kalliope, 45 Eugenia, 87 Sylvia, 107 Camilla, 121 Hermione, 130 Elektra, 283 Emma, 379 Huenna atď.

Párové impaktné krátery ako Clearwater Lakes v Kanade sú pravdepodobne výsledkom dopadu binarnych planétok. 

Je veľa teórií o vzniku takýchto sústav. Najnovšie štúdie zistili, že mnohé z nich sú makroporózne (so štrkovitým vnútrom). Satelity obiehajúce okolo veľkých asteroidov Pásma planétok ako sú 22 Kalliope, 45 Eugenia alebo 87 Sylvia sa mohli sformovať odtrhnutím od materského telesa, impaktom alebo odštiepením po šikmom dopade. 

Binárne planétky nachádzajúce sa za obežnou dráhou Neptúnu sa formovali v časoch vzniku Slnečnej sústavy vzájomným zachytením alebo interakciou troch telies. Asteroidy blízko Zeme, ktorých obežná dráha je vo vnútornej ćasti Slnečnej sústavy sa mohli rozdeliť vďaka slapovým vplyvom po priblížení k suchozemskej planéte. Druhý variant bol navrhnutý na vysvetlenie vysokého počtu binárnych planétok v blízkosti Zeme a vo vnútornej ćasti Pásma planétok. Tento model, opísaný v odbornom časopise Nature (10. jún 2008), znázorňuje nahromadenie materiálu v okolí rovníka asteroidu ak slnečná energia roztočí "štrkovité" asteroidy na dostatočne vysokú rýchlosť. Týmto procesom sa tiež odhaľuje nový materiál na póloch asteroidu.

## Pozri aj
* Mesiac planétky

## Iné projekty

## Zdroj
Dvojplanéta

**Dvojplanéta** je systém dvoch gravitačne viazaných planét alebo objektov porovnateľnej veľkosti obiehajúcich okolo spoločného ťažiska.

Medzi dvojplanéty sa zaraďuje predovšetkým Pluto a Cháron a často aj Zem a Mesiac.

Podobne existujú aj binárne planétky, ako napríklad 90 Antiope.

Kategória:Planéty
ISO 3166-2:SK

Kódy **[[Medzinárodná organizácia pre normalizáciu|ISO]] [[ISO 3166-2|3166-2]]** pre Slovensko identifikujú 8 krajov. Prvá časť (SK) je medzinárodný kód pre Slovensko, druhá časť sa skladá z dvoch písmen identifikujúcich kraj.

## Zoznam kódov
thumb
:**SK-BC** Banskobystrický kraj
:**SK-BL** Bratislavský kraj
:**SK-KI** Košický kraj
:**SK-NI** Nitriansky kraj
:**SK-PV** Prešovský kraj
:**SK-TA** Trnavský kraj
:**SK-TC** Trenčiansky kraj
:**SK-ZI** Žilinský kraj

## Pozri aj
*Štatistická územná jednotka
* ISO 3166-2, zoznam kódov územno správnych celkov všetkých krajín.
* ISO 3166-1, zoznam kódov všetkých krajín, používaných súčasne ako ich doménové mená na internete.

Kategória:ISO 3166
Messier

**Messier** môže byť:

* kráter na mesiaci, pozri Messier (kráter)
* bývalý francúzsky výrobca automobilov, pozri Messier (automobil)

* priezvisko:
** Charles Messier – francúzsky astronóm
** Éric Messier – bývalý kanadský hokejista v NHL
** George Messier – francúzsky vynálezca
** Jean-Marie Messier – francúzsky podnikateľ
** Marc Messier – kanadský herec
** Mark Messier – bývalý kanadský hokejista v NHL
1989 Tatry

**(1989) Tatry** je planétka, ktorú objavili Alois Paroubek a Regina Podstanická večer dňa 20. marca 1955 na observatóriu na Skalnatom plese. Je pomenovaná po pohorí Vysoké Tatry.

## Okolnosti objavu
Planétka sa v čase objavu nachádzala vo východnej časti súhvezdia Lev (*Leo*), asi 2,8° juhovýchodne od hviezdy \theta Leo (Chort, +3,3 mag) a v tesnej blízkosti dvojice galaxií M 65 (16' SSV) a M 66 (25' VSV). Mala zdanlivú fotografickú jasnosť +13,5 mag a bola 7. planétkou objavenou v druhej polovici marca 1955. Svedčí o tom aj jej predbežné označenie **1955 FG**, ktoré dostala krátko po objave.

Zo Skalnatého plesa bola planétka pozorovaná v 3 nociach a zmerané boli 3 pozície, neskôr zaslané do MPC. Naposledy bola planétka pozorovaná večer 28. marca 1955.

## Dráha
Planétka obieha okolo Slnka v strednej vzdialenosti 352 mil. km po takmer kruhovej dráhe s dobou obehu 3,60 roku (1316 dní). K Zemi sa približuje na minimálnu vzdialenosť 180 mil. kilometrov a jej veľkosť je odhadovaná na 15 km.

Očíslovanie planétky bolo zverejnené v cirkulári MPC č. 4071 vydanom dňa 30. marca 1977.

## Pomenovanie
Planétka je pomenovaná po najvyššom pohorí vo vtedajšom Československu, **[[Vysoké Tatry (pohorie)|Vysokých Tatrách]]**, kde sa nachádza aj observatórium Skalnaté pleso.

Meno planétky sa stalo oficiálnym po zverejnení v cirkulári MPC č. 5183 vydanom dňa 1. februára 1980 Medzinárodnou astronomickou úniou.

## Pozri aj
* Zoznam planétok 1751 – 2000

## Externé odkazy

* Observatórium Skalnaté pleso 

Kategória:Planétky 1751 – 2000
Kategória:Planétky hlavného pásma
Tatry
Kategória:Planétky objavené na Slovensku
Kategória:Astronomické objekty objavené v roku 1955
Sacavém

thumb|right|Sacavém znak

**Sacavém** je obec (frequesia) a zároveň na tom istom území mesto (cidade) v Portugalsku v okrese (município) Loures. V roku 2004 mala 17 600 obyvateľov.

## Iné projekty

Kategória:Mestá v Portugalsku
ISO 3166-2

**[[ISO]] 3166-2** je druhou časťou štandardu ISO 3166. Ide o systém geokódovania slúžiaci pre označenie územných jednotiek štátov a závislých území. Účelom štandardu je vytvoriť jednotný zoznam skratiek území, pre použitie na balíkoch, kontajneroch a všade tam, kde môže krátky alfanumerický kód miesto plného názvu miesta rýchlo a stručne toto miesto určiť.

## Počet záznamov
Okolo 3700.

## Formát
ISO 3166-2 kódy sa skladajú z dvoch častí, oddelených „-“. Prvá časť je ISO 3166-1 alpha-2 code element, druhá časť je abecedná alebo číselná a má jedno, dve alebo tri miesta. Druhá časť je často založená na národnom štandarde.

## Zmeny / Vydania
Zmeny boli ohlásené v 6 vestníkoch
# 2000-06-21
# 2002-05-21
# 2002-08-20
# 2002-12-10
# 2003-09-05
# 2004-03-08

## Zoznam kódov
Pre nájdenie ISO 3166-2 kódu pre každú krajinu použi ISO 3166-1, zoznam štátov. Pokiaľ poznáte dvojpísmenové kódy krajín (podobné internetovým kódom krajín), môžete hneď použiť nižšie uvedenú tabuľku. 

Dostanete sa na článok ako napr. ISO 3166-2:XX, kde XX značí ISO 3166-1 kód, napr. ISO 3166-2:AU obsahuje zoznam kódov pre Austráliu.

## Tabuľka s odkazmi na kódy
Niektoré kódy sú vytvorené pre ISO 3166/MA a sú autorsky chránené. Iné sú všeobecne používané v jednotlivých krajinách.

## Externé odkazy
* [ČZEM - podľa skráteného českého názvu krajiny](http://www.cslife.cz/data/documents/events/%C4%8C%C3%ADseln%C3%ADk%20zem%C3%AD%20(podle%20ISO%203166-1).pdf)  (PDF)
* http://www.iso.org/iso/en/prods-services/iso3166ma/03updates-on-iso-3166/iso_3166-2_track.html 
* http://www.iso.org/iso/en/prods-services/iso3166ma/04background-on-iso-3166/iso3166-2.html 
* http://www.unece.org/cefact/locode/service/sublocat.htm
* http://geotags.com/iso3166/ niektoré kódy a názvy sú neaktuálne.

2
Maclyn McCarty

**Maclyn McCarty** (* 9. jún 1911, South Bend, Indiana, USA – † 2. január 2005, New York, New York) bol americký genetik. 

V roku 1944 spolu s Oswaldom Averyom a Collinom Macleodom pokračovali v Griffithovom experimente. Výsledky ich pokusov ukázali, že genetický materiál živých buniek je tvorený z DNA.

## Literatúra
*Maclyn McCarty: *The Transforming Principle - Discovery that Genes are made of DNA*, W.W. Norton Company, 1985, ISBN 0-393-01951-9
* Emil C. Gotschlich and Vincent A. Fischetti: *The career of Maclyn McCarty*. In: The Journal of Experimental Medicine. Band 201, 2005, Nr.11, S. 1699–1707. .
* Maclyn. McCarty: *Discovering genes are made of DNA.* In: *Nature.* Band 421, Nummer 6921, Januar 2003, S.&nbsp;406, .  PMID 12540908.
* Lawrence K. Altman : *[http://www.nytimes.com/2005/01/06/obituaries/06McCarty.html Maclyn McCarty Dies at 93; Pioneer in DNA Research.].* In: *[[The New York Times]]*. 6. január 2005.

## Iné projekty

## Externé odkazy
* O objave na www.nature.com

Kategória:Genetici USA
Kategória:Nositelia Wolfovej ceny za medicínu
Kategória:Osobnosti z Indiany
Opar

**Opar** môže byť:
* jemná hmla (pričom hmlou sa tu myslí vodná hmla alebo v širšom zmysle aj iná vo vzduchu rozptýlená látka vzdialene pripomínajúca vodnú hmlu) alebo zahmlenie, pozri pod hmla
* celkový charakter či ráz niečoho, atmosféra, pozri charakter
* (slnkom spôsobená) horúčava
* v medicíne: herpes v nasledujúcich významoch:
** jednoduchý opar
** jednoduchý opar a pásový opar

## Zdroje
* opar. in: Krátky slovník slovenského jazyka 2003
* opar; hmla; úpal. in: Slovník slovenského jazyka (Peciar)
* opar. in: Slovník súčasného slovenského jazyka
* ČERVENKA, J. Epidemiológia. Martin: Osveta, 1985, S. 197
HVD

border|thumb
thumb|Štruktúra
**HVD** alebo **Holographic Versatile Disc** (holografický viacúčelový disk) je technológia optických diskov vyvinutá medzi rokmi 2004 a 2008. Spoločnosť, ktorá vyvíjala HVD skrachovala v roku 2010 a tento produkt nebol nikdy uvedený na trh.

Základom technológie HVD je použitie kolineárnej holografie, čo značí, že dva druhy laseru, červený a modro-zelený, budú spojené do jedného lúča. Úlohou modro-zeleného laseru je čítať dáta uložené na nosiči, úlohou červeného laseru je riadiť pohyb po disku. Polopriepustné zrkadlo v tele disku umožňuje uloženie dátovej stopy a riadiacej stopy v rozdielnych výškach (riadiaca stopa je bližšie k podkladu nosiča). Priemer diskov HVD je 10 alebo 12 centimetrov. Tento formát nie je kompatibilný s CD a DVD.

Najvyššia kapcita dosiahnutá technológiou HDV je 5 terabajtov.

## Referencie

## Externé odkazy
* HVD Alliance 

Kategória:Dátové nosiče
Marián Filadelfi

**Marián Filadelfi** (* 1. máj 1947, Zlaté Moravce – † 2. január 2006, Bratislava) bol slovenský herec a rekvizitár.

Vyrastal v Bratislave a v roku 1965 zmaturoval na Strednej všeobecno-vzdelávacej škole. Následne absolvoval deväť semestrov na Lekárskej fakulte Univerzity Komenského v Bratislave (1965-1968). V roku 1968 sa zamestnal ako rekvizitár vo filmových ateliéroch na bratislavskej Kolibe. Asistoval vo viacerých filmových projektoch. Ako herec debutoval vo filme v roku 1968. Filadelfi neskôr odišiel z filmových ateliérov na Kolibe a v roku 1973 začal pracovať v Ústave experimentálnej chirurgie ako chovateľ laboratórnych zvierat. Neskôr bol sanitárom v Hygienickej stanici mesta Bratislavy, ošetrovateľom na gynekologickom oddelení, správcom zubnej kliniky. V rokoch 1992 až 1994 sa opäť vrátil k filmu a nastúpil ako manipulant archívnych filmov do Slovenského filmového ústavu. Po dlhej prestávke si ho opäť všimli aj filmári. 

S režisérmi Markom Škopom a Jurajom Johanidesom spolupracoval na dokumentárnom filme o Elovi Havettovi *Slávnosť osamelej palmy* (2005). Na jeho premiére, v júni 2005, mu odovzdali Cenu Ela Havettu.

## Filmografia
* 1968: Niet inej cesty
* 1968: **[[Traja svedkovia]]**
* 1969: Slávnosť v botanickej záhrade
* 1972: Ľalie poľné (Pehavý)
* 1990: **[[V rannej hmle]]**
* 1992: **[[Lepšie byť bohatý a zdravý ako chudobný a chorý]]**
* 2003: **[[Zostane to medzi nami]]** 
* 2003: **[[Želary]]**

Kategória:Slovenskí filmoví herci
Dimetrodon

**Dimetrodon** (v preklade *zub dvoch veľkostí*) bol rod primitívneho cicavcovitého plaza (Pelycosauria), ktorý žil pred približne 300 až 280 miliónmi rokov na území dnešnej Európy a Severnej Ameriky. 

## Znaky
Tento 3 až 3,5 metra dlhý dravec mal telo podobné jašterici, mal však silné predné končatiny. Stredom chrbta sa mu týčila vysoká kožená plachta podoprená dlhými výbežkami stavcov. Jeho podlhovastá lebka bola úzka a pomerne vysoká, vybavená silnými zubami, ktoré už javili znaky diferencovania, typického pre chrup cicavcov. U dimetrodona už môžeme rozoznať aj trháky.

## Kožená plachta
Kožená plachta na chrbte slúžila pravdepodobne na reguláciu telesnej teploty. Ako iné plazy, aj telesná teplota dimetrodona závisela od teploty okolia a ak bolo chladno, bol strnulý a nemohol sa aktívne pohybovať. Ak však už skoro ráno vystavil svoju koženú plachtu lúčom slnka, veľmi rýchlo sa zohrial a potom mohol ľahko loviť rovnako veľké, ešte strnulé plazy. Veľmi podobný a rovnako veľký bol bylinožravý Edaphosaurus, žijúci po boku dimetrodona, ktorý mohol predstavovať obľúbenú korisť tohto dravca.

## Rozšírenie
Dimetrodon obýval v ranom perme oblasť súčasnej Severnej Ameriky a Európy. Jeho pozostatky sa našli v štátoch Texas, Oklahoma, Nové Mexiko, Arizona, Utah a Ohio v USA a v Nemecku v Európe.

## Druhy
* †*D. angelensis*
* †*D. booneorum*
* †*D. dollovianus*
* †*D. fritillus*
* †*D. giganhomogenes*
* †*D. gigas*
* †*D. grandis*
* †*D. incisivus*
* †*D. limbatus*
* †*D. loomisi*
* †*D. macrospondylus*
* †*D. milleri*
* †*D. natalis*
* †*D. occidentalis*
* †*D. platycentrus*
* †*D. teutonis*

Súbor:Dimetrodon loomisi.jpg|*D. loomisi*
Súbor:Dimetrodon grandis.jpg|*D. grandis*
Súbor:D natalisDB.jpg|*D. natalis*
Súbor:Dimetrodon milleri.jpg|*D. milleri*
Súbor:Dimetrodon gigashomog DB.jpg|*D. giganhomogenes*
Súbor:Dimetrodon angelensisDB.jpg|*D. angelensis*


## Externé odkazy
* 

## Pozri aj
* Pelycosauria
* Edaphosaurus

## Iné projekty

Kategória:Prehistorické plazy
Kategória:Pelycosauria
Pelykosaury

**Pelykosaury**  alebo [ak sa hodnotia ako rad, tak aj:] **chrbtoštítovcotvaré**   (lat. *Pelycosauria*) je v starších systémoch skupina primitívnych synapsíd, ktorá bola úspešná koncom karbónu a začiatkom permu. Vývojovo predchádzala terapsidám, ktoré predstavovali na rozdiel od pelykosaurov prirodzenú skupinu. Dnešný systém taxónov, ktoré patrili pod pelykosaury pozri v článku synapsidy.

## Pozri aj
* Dimetrodon 
* Synapsida

## Zdroje

## Iné projekty


Kategória:Prehistorické plazy
Smolenický zámok

thumb|240px|Rytina Smolenického zámku z prvej polovice 18. storočia

**Smolenický zámok** (normovaný názov) alebo **zámok Smolenice** je zámok, ktorý sa nachádza nad obcou Smolenice.

## Dejiny
Stredoveký hrad stál na mieste dnešného Smolenického zámku na úpätí Malých Karpát nad obcou rovnakého mena.

Vznikol až v 14. storočí ako posledný zo strážnych hradov pri malokarpatských priesmykoch. Na začiatku 15. storočia bol kráľovským majetkom, neskôr patril pezinským a svätojurským grófom a od začiatku 16. storočia rodine Országovcov. Potom ho takmer dve storočia vlastnili Erdődyovci.

Na konci 18. storočia zámok spustol a na začiatku 19. storočia vyhorel, takže zostali z neho iba ruiny, z ktorých vyčnievala len päťboká hlavná veža a bašty vonkajšieho opevnenia.

Na začiatku 20. storočia začali jeho poslední majitelia, Pálfiovci, stavať na hradných ruinách historizujúcu stavbu terajšieho Smolenického zámku. Zo starého hradu pri prestavbe zachovali iba časť vonkajšieho opevnenia. Zámok dobudovali až po roku 1945.

## Súčasné využitie
Smolenický zámok je majetkom Slovenskej akadémie vied a pre verejnosť je sprístupnený iba sčasti (záhrady, nádvorie, vyhradené miestnosti).  Na zámku sa robia svadby a organizujú sa v ňom národné i medzinárodné vedecké konferencie (napríklad Lubyho právnické dni), čo určite neprospieva zachovaniu jeho pôvodného rázu, ale na druhej strane je to pre zámok skoro jediný zdroj príjmov, z ktorého môžu hradiť jeho nákladnú údržbu. Od brány po vežu zdolávajú turisti 156 schodov. Pálfiovci majú na miestnom cintoríne hrobku.

## Obrázky

Slovakia_Smolenice_Castle_3.JPG
Zámok Smolenice - panoramio (4).jpg
Nádvorie - panoramio (2).jpg
Slovakia_Smolenice_Castle_1.JPG
Slovakia_Smolenice_Zastavka.JPG
Smolenice - panoramio.jpg
Smolenice zamok 1.jpg


## Referencie

## Iné projekty

## Externé odkazy
* kontakty
* 

Kategória:Hrady a zámky na Slovensku
Kategória:Smolenice
Kategória:Stavby v okrese Trnava
Kategória:Malé Karpaty
Kategória:Turistická značkovaná trasa číslo 2409
Kategória:Turistická značkovaná trasa číslo 8109
Terapsidy

[alt=|náhľad|200x200bod|''[Anteosaurus*]]




*'Terapsidy** [slovo muž. alebo žen. rodu] (iné názvy: **terapsidné plazy**, [ak sa hodnotia ako rad, tak aj:] **terapsidotvaré**; [bez cicavcov aj:] **cicavcovité plazy*' ; lat. *Therapsida'') je taxón synapsíd.  Zahŕňa tie taxóny synapsíd, ktoré sú najviac príbuzné s cicavcami. V novších deleniach obyčajne terapsidy zahŕňajú aj samotné cicavce (Mamaliaformes/Mammalia), v tradičnom delení cicavce nezahŕňajú. O tom, či je vhodné terapsidy označiť ako plazy, pozri analogicky vysvetlenie v článku synapsidy. 

Najvyvinutejšia skupina terapsíd sa volá teriodonty.

## Charakteristika
Terapsidy sa vyznačovali redukciou článkov prstov na končatinách, špecializovanejším chrupom než pelykosaury, pričom už niektoré primitívne formy (Estemmenosuchus) nemali šupiny, ale kožné žľazy ako cicavce. Zdá sa, že už primitívne terapsidy mali stálu telesnú teplotu. Terapsidy boli úspešné koncom permu až začiatkom triasu. V strednom triase ustúpili plazom z taxónu Archosauria, vo forme cicavcov však od treťohôr dodnes predstavujú dominantné veľké zvieratá.

## Systematika
rad terapsidy (Therapsida):
*?rod †Tetraceratops - zaraďovaný aj ako sesterský taxón terapsíd alebo niekde medzi tzv. pelykosaury
*rod †Raranimus
*podrad †Biarmosuchia - vrátane †Eotitanosuchidae
*podrad †Dinocephalia
*podrad †Anomodontia
*†teriodonty (Theriodontia)

Vzťahy medzi vyššie uvedenými taxónmi sú sporné, najčastejšie sa uvádzajú tieto zoskupenia:
*Neotherapsida = Anomodontia + Theriodontia
*Eutherapsida = Neotherapsida + Dinocephalia

## Zdroje

## Pozri aj
* Moschops 
* Pelycosauria
* Synapsida
* Cicavec

## Iné projekty


Kategória:Prehistorické plazy
Moschops

***Moschops*** je rod z vyhynutej čeľade Tapinocephalidae z taxónu terapsidy. Bol to do 5 metrov dlhý bylinožravý cicavcovitý plaz žijúci koncom permu (približne pred 250 miliónmi rokov) na území dnešného Ruska.  

## Poznávacie znaky
*Moschops* mal krátku a vysokú lebku miestami až 10 cm hrubú. Účel tohto zhrubnutia je neznámy, podobne ako u hrubohlavých dinosaurov (Pachycephalosauria). V nie príliš silných čeľustiach mal neveľké špicáky a ploché "stoličky". Podľa stavby chrupu usudzujeme, že to bol bylinožravec. Mal mohutné, silno do strán vybočené končatiny, pri čom predné boli podstatne dlhšie než zadné, takže zavalité telo *Moschopsa* vyzeralo akoby zrazené na zadok. Krátky chvost sotva dosahoval na zem. *Moschopsy* sa potulovali v malých skupinách okolo brehov riek pretekajúcich pustými oblasťami a spásali pobrežné rastlinstvo. Predpokladá sa, že srsť ešte nemal. Pokrokovým znakom je hlavne rozlíšenie zubov, inak ťažkopádnou stavbou tela a z plynúcim nemotorným pohybom pripomínal skôr starobylejšie jaštery. Tiež fakt, že bol doposiaľ bylinožravý, dokazuje jeho pomerne nízky vývojový stupeň. Výskyt týchto zvierat bol zatiaľ zistený len v južnej Afrike.

Kategória:Prehistorické plazy
Kategória:Therapsida
Maximilián Robespierre

**Maximilián Robespierre** (; * 6. máj 1758, Arras, Francúzsko – † 28. júl 1794, Paríž), celým menom *Maximilien François Marie Isidore de Robespierre* [vyslov: maksimilje(n) frá(n)sua mari izidor dropspjér], prezývaný „Nepodplatiteľný“, bol francúzsky politik, právnik, jedna z najdôležitejších osobností francúzskej revolúcie, vodca jakobínov. 

Bol žiakom Rousseaua. Spočiatku bol prívržencom radikálneho osvietenstva, bojoval za slobodu tlače a náboženstva, rovnosť všetkých občanov. Od roku 1781 bol známym advokátom v Arrase, od roku 1789 zástupca tretieho stavu v generálnych stavoch, neskôr v Ústavodarnom Národnom zhromaždení. Stal sa vodcom jakobínov. V Konvente bol lídrom časti radikálnych jakobínskych poslancov, ktorí sa nazývali *Hora* (franc. *Montagne*, odtiaľ aj prezývka „montagnardi“).

Bol jedným z organizátorov zosadenia a popravy kráľa Ľudovíta XVI. a jeho manželky Márie Antoinetty (1793). Od júla 1793 bol členom Výboru pre národné blaho, čím si získal neobmedzenú moc. Počas krízy roku 1793 použil vládu teroru (franc. „terreur“) na prekonanie tejto krízy a v tomto spôsobe vlády potom pokračoval („La Grande Terreur“). Stále „pracovala gilotína“: na jar roku 1794 dal popraviť svojich protivníkov (napríklad G. Dantona). V tom istom roku stál za zrušením kresťanského vierovyznania v krajine a ustanovením kultu tzv. Najvyššej bytosti.

V júni 1794 sa proti nemu spolčili konzervatívni členovia Konventu a 27. júla 1794 (čiže 9. termidora roku II) ho zvrhli (tzv. termidorský prevrat) a o deň neskôr bol spolu s priateľmi a bratom Augustinom popravený gilotínou.

## Literatúra
* 
* KORNGOLD, Ralph. *Robespierre a čtvrtý stav.* Praha : Nakladatelské družstvo Máje, 1948. 360 s.
* MANFRED, Aľbert Zacharovič: *Tri portréty z epochy Veľkej francúzskej revolúcie.* Bratislava : Nakladateľstvo Pravda, 1986. 456 s.  
* NEUMANN, Stanislav Kostka. *Maxmilián Robespierre.* Praha : Otto Girgal, 1927. 221 s.
* NOVÁKOVÁ, Marie. *Robespierre, řečník a státník.* Praha : s.n., 1951. 115 s.
* TINKOVÁ, Daniela: *Francouzská revoluce.* Praha : Triton, 2008. 291 s. ISBN 978-80-7387-138-3 (brož.)

## Iné projekty

Kategória:Francúzski politici
Kategória:Osobnosti Francúzskej revolúcie
Kategória:Popravení gilotínou
Daniela Peštová

**Daniela Peštová** (* 14. október 1970, Teplice) je česká modelka.

Objavila ju Dominique Caffin z agentúry Madison Modeling Agency. Pôvodne chcela ísť na vysokú školu, ale po víťazstve v modelingovej súťaži sa presťahovala do Paríža a začala spoluprácu s Madison Modeling Agency. Neskôr sa presťahovala do New Yorku a odtiaľ sa jej kariéra rozbehla.

Vyskytla sa na predných stránkach časopisov *[[GQ]]*, *[[Marie Claire]]*, *[[Cosmopolitan]]*, *[[Glamour (magazine)|Glamour]]* a *[[ELLE]]*. Niekoľko rokov robila modelku pre *[[Sports Illustrated Swimsuit Issue]]* a objavila sa na prednej stránke dvakrát (1995 a 2000). Pracovala aj pre *[[L'Oreal]]* a *[[Victoria's Secret]]*.

Bola vydatá za Tomassa Butiho (bývalý CEO Fashion Café), ale rozviedla sa v 1998. Ešte pred rozvodom mali spolu syna Yannicka. Má taktiež dcéru Ellu so svojim súčasným partnerom, spevákom Pavlom Haberom. Bola prezývaná „Chameleón“ vďaka svojim stálym zmenám výzoru.

## Externé odkazy
* Daniela Pestova's profile in the FMD-database
* Daniela Pestova Biography and Pics 
* http://www.osobnosti.cz/daniela-pestova.php – profil na Osobnosti.cz
* http://www.fashionmodeldirectory.com/models/Daniela_Pestova – profil na Fashion Model Directory
* http://www.imdb.com/name/nm1082081/ – profil na IMDB.com

Kategória:České modelky
Kategória:Osobnosti z Teplíc
Jasenov

**Jasenov** môže byť:

*obec v okrese Humenné, pozri Jasenov (okres Humenné)
*obec v okrese Sobrance, pozri Jasenov (okres Sobrance)
*zrúcanina hradu, pozri Jasenov (hrad)
*vrch (706 m n. m.) v Čergove pri Lenartove, pozri Jasenov (vrch v Čergove, Lenartov)
*vrch (915 m n. m.) v Čergove pri Livovskej Hute, pozri Jasenov (vrch v Čergove, Livovská Huta)
* vrch v Kysuckej vrchovine (), pozri Jasenov (vrch v Kysuckej vrchovine)
Boxer (pes)

thumb|vpravo|Portrét boxera
**Boxer** je plemeno služobných a strážnych psov pôvodom z Nemecka, uznaný FCI v 2. skupine (pinče a bradáče, molosy, švajčiarske salašnícke psy a ďalšie plemená), v sekcii 2.1 (molosy, dogovité psy, so skúškou) pod číslom 144.

## Charakteristika plemena
Pôvodne sa boxerom kupírovali uši a chvost, čo však od roku 2002 zakazuje zákon č. 488/2002 Zb. Dnes má boxer skôr menšie uši priliehajúce k lícam. Je to pes kvadratického rámca s veľmi hlbokým hrudníkom. Srsť je krátka a priliehavá, v žltej alebo žíhanej farbe s čiernou maskou. Povolené sú biele znaky, ale nie viac ako na tretine plochy tela.

## Iné projekty

## Externé odkazy
* Slovenský boxer klub 

Kategória:Molosoidné psy
Kategória:Plemená psov z Nemecka
Skupina Apollo

**Skupina Apollo** je skupina planétok pomenovaných po planétke 1862 Apollo, čo bola prvá objavená planétka tejto skupiny.
Sú to planétky, ktoré križujú dráhu Zeme.

Najväčším objektom tohto typu je 1866 Sisyphus s priemerom okolo 10 km. Medzi kozmické objekty tejto skupiny patril aj Čeľabinský meteorit, ktorý 15. februára 2013 dopadol blízko mesta Čeľabinsk v Rusku, pri čom bolo zranených vyše 1000 ľudí.

## Najznámejšie planétky skupiny Apollo

## Referencie


Kategória:Skupiny a rodiny planétok
Tryptofán

**Tryptofán** (skratka **Trp** alebo **W**) je aromatická aminokyselina, ktorá je esenciálna pre výživu človeka. Je to základná látka pre tvorbu serotonínu. Tryptofán sa používal na tlmenie bolesti.

## Chemické vlastnosti
Funkčnou skupinou tryptofánu je indol (benzopyrol).

## Biologické vlastnosti
Tryptofán patrí medzi proteinogénne aminokyseliny - je stavebným prvkom proteínov. Je prekurzorom pri biosyntéze serotonínu (neurotransmiter), melatonínu (neurohormón) a niacínu (vitamín B<sub>3</sub>).

## Výskyt
Nachádza sa v banánoch, búrskych orieškoch, mäse, mlieku, rybách, tvarohu alebo quinoe a v goji.

## Referencie

Kategória:Proteínogénne aminokyseliny
Kategória:Esenciálne aminokyseliny
Kategória:Doplnky stravy
Kráľová (vodné dielo)

náhľad|Vodné dielo Kráľová (Kaskády).
**Kráľová** alebo **Kaskády** je viacúčelové vodné dielo na rieke Váh, medzi Sereďou a Šaľou na riečnom kilometri 44,2 – 78,6.

Dielo bolo dokončené v roku 1985 s cieľom energetického využitia Váhu, protipovodňovej ochrany priľahlého územia, na ťažbu štrkopieskov, ako zásobník zavlažovacej vody, na splavnenie daného úseku Váhu, na chov rýb a ako prostredie na rekreáciu a vodné športy. Je súčasťou systému priehrad Vážskej kaskády.

## Základné údaje
* Výmera: 
* Objem: 52 mil. m³
* Výkon elektrárne: 45 MW
* Rozmery plavebnej komory: 110 × 24 ×  (trieda VI.a)

## Galéria


Obrázok:Slovakia_Kralova_Kaskady.JPG|Vodné dielo Kráľová (Kaskády).
Obrázok:Slovakia-Kralova-Kaskady_4.JPG|Vodné dielo Kráľová (Kaskády).
Obrázok:Slovakia_Kaskady_SportFacilities.jpg|Vodné dielo Kráľová (Kaskády): Športové zariadenie s ubytovňou.


## Zdroje
* A. Dávid: *Vážska vodná cesta*, FS VUT Brno
* Slovenský vodohospodársky podnik, š. p. 

Kráľová
Kráľová
Kráľová
Kráľová
Kategória:Povodie Váhu
Kategória:Vodstvo v okrese Galanta
Kategória:Vodstvo v okrese Šaľa
Kategória:Stavby v okrese Galanta
Kategória:Stavby v okrese Šaľa
Temperovaný klavír

thumb|Autografická titulná strana
[thumb|Takty 1 až 9 z „Fuga a 3 voci“ (''Temperovaný klavír'') od [Johann Sebastian Bach|J. S. Bacha ]]

**Temperovaný klavír** () je dvojzväzkové dielo od Johanna Sebastiana Bacha.

Sú to dve zbierky (Prvá časť BMW 846-869, rok 1722; Druhá časť BMW 870-893, rok 1744), pričom každá pozostáva z 24 prelúdií a fúg vo všetkých tóninách dur a mol, v chromatickom usporiadaní.

Bach tak dokázal možnosť hry na klávesových nástrojoch vo všetkých tóninách.

**Ukážka z Temperovaného klavíra**
* 18px Fuga a 3 voci (7KB)

## Externé odkazy
* Wohltemperiertes Klavier prelúdií a fúg , fúg - Korevaar (Klavír), Goeth (Organ), Parmentier (Čembalo)

## Iné projekty

Kategória:Johann Sebastian Bach
Kategória:Klavírne skladby
Ivan Rajniak

**Ivan Rajniak** (* 10. júl 1931, Hybe – † 23. február 1999, Bratislava) bol slovenský herec.

Dlhoročný člen Činohry SND, tvorca mnohých filmových i televíznych postáv bol známy najmä výraznými ľudskými, tragikou života poznamenanými charakterovými úlohami. V roku 1976 mu udelili titul zaslúžilý umelec.

## Život
Narodil sa v Hybiach v rodine železničiara Daniela Rajniaka a Emílie Žiškovej. V obci navštevoval evanjelickú ľudovú školu. Mal záujem študovať na lesníckej škole v Banskej Štiavnici, na ktorú ho neprijali. Preto si ako náhradné riešenie zvolil Vyššiu stavebnú školu v Prešove, kde sa začal občasne venovať ochotníckemu divadlu. Pri zvažovaní ďalšieho štúdia sa rozhodol podať si prihlášku na talentové skúšky na Vysokú školu múzických umení v Bratislave, v ktorých bol úspešný. Vedúcim jeho ročníka bol Andrej Bagar. Skúsenosti získaval tiež od vtedajších pedagógov ako Július Pántik, Ladislav Chudík či František Dibarbora. V inscenáciách potrebných na ukončenie štúdia sa predstavil vo troch charakterovo rôznych postavách, čo predznamenávalo rozsah jeho hereckých schopností.

Po absolvovaní štúdia začal pôsobiť v divadle v Košiciach. Pôsobil v mnohých hrách stvárňujúc rozmanité postavy. V prvých rokoch najmä pod vedením režiséra Ota Katušu, vrátane drámy Rómeo a Júlia v hlavnej úlohe. Neskôr v spolupráci s režisérom Jozefom Palkom, vychádzajúcim z odlišnej režisérskej školy ako Katuša, čo Rajniakovi pomohlo v hereckom raste.

## Filmografia
* 1961: Most na tú stranu (Peter)
* 1961: Pokorené rieky (Ján)
* 1963: Výhybka (Miko Bobuľa)
* 1965: Úplně vyřízený chlap (Beno)
* 1965: Zvony pre bosých (Stašek)
* 1966: Tango pre medveďa (šofér)
* 1967: Rok na dedine (Smrčina)
* 1967: Tri dcéry (ing. Demko)
* 1967: Vreckári (profesor)
* 1968: Niet inej cesty (Hurban) 
* 1970: Rysavá jalovica (Trnka)
* 1970: Medená veža (Valér)
* 1971: Hľadači svetla (Martin)
* 1971: Orlie pierko (Valér)
* 1972: Ďaleko je do neba (učiteľ Krúpa)
* 1972: Zajtra bude neskoro (Čaniak)
* 1973: Putovanie do San Jaga (otec)
* 1973: Srdce na lane (Karol)
* 1974: Deň, ktorý neumrie (des. Balog)
* 1974: Trofej neznámeho strelca (Štek)
* 1975: **[[Pacho, hybský zbojník]]** (pandúr Gejza)
* 1975: Šepkajúci fantóm (npor. Mrázik)
* 1976: Červené víno (Oliver)
* 1976: Do posledného dychu (Vendoš)
* 1976: Rozdelení (Ozerák)
* 1976: Vojaci slobody (Štefan)
* 1976: Sváko Ragan (mäsiar)
* 1978: Nie (Kapusta)
* 1978: Sneh pod nohami (otec Veselský)
* 1980: Hodiny (Repčiak)
* 1982: **[[Predčasné leto]]** (dr. Valenta)
* 1983: Zbohom, sladké driemoty (Holáň)
* 1984: **[[Návrat Jána Petru]]** (Rudo Breza)

## Referencie

## Externé odkazy
* 
* 

Kategória:Slovenskí filmoví herci
Kategória:Slovenskí divadelní herci
Kategória:Slovenskí televízni herci
Kategória:Česko-slovenskí zaslúžilí umelci
Kategória:Osobnosti z Hýb
Titiusov-Bodeho rad

**Titiusov-Bodeho rad**, nazývaný aj **Titiusov-Bodeho zákon** je vyjadrenie približných hodnôt priemernej vzdialenosti (veľkej polosi dráhy) planét Slnečnej sústavy v astronomických jednotkách (AU) postupnosti

:*a* = 0,4 + 0,3×2*n* (*n* = −∞, 0, 1, 2, ...).

Pravidelnosti v hodnotách priemernej vzdialenosti si v roku 1766 všimol nemecký matematik J. D. Titius a o šesť rokov neskôr tento zákon publikoval vtedajší riaditeľ berlínskej hvezdárne J. E. Bode. Ako je vidieť z pripojenej tabuľky, toto pravidlo celkom dobre platilo pre vtedy známe planéty, s tým, že pri Saturne bola už pomerne veľká odchýlka a pre hodnotu *n*=3 neexistovala žiadna známa planéta.

Po objavení prvej planétky Ceres sa zdalo, že bol chýbajúci člen radu nájdený; to však veľmi skoro objavy ďalších podobných telies vyvrátili. 

Na toto pravidlo sa dnes pozeráme ako na historickú kuriozitu. Celkom sa tomuto pravidlu vymyká planéta Neptún, zatiaľ čo Pluto do Titiusovho-Bodeovho radu zapadá.

Kategória:Slnečná sústava